# A purple and orange text  AI-generated content may be incorrect.Pennaeth Pobl a Diwylliant

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | E |
| Cyfeirnod: |  | HPC |
| Tîm: |  | Adnoddau Dynol |
| Yn adrodd i: |  | Cyfarwyddwr Cyllid a Gwasanaethau Busnes |
| Yn rheoli: |  | Adnoddau Dynol (tîm o 2) |
| Lleoliad: |  | Hyblyg - gellir gweithio o unrhyw un o swyddfeydd Cyngor Celfyddydau Cymru |
| Teithio: |  | Achlysurol |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Ni yw’r corff cyhoeddus cenedlaethol sy’n ariannu ac yn datblygu’r celfyddydau yng Nghymru.

Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi.

Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau’r celfyddydau a chymryd rhan ynddynt.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

### Am y rôl yma

Dim ond trwy ei bobl y gall Cyngor Celfyddydau Cymru (CCC) gyflawni ei uchelgeisiau ar gyfer y sector, ac rydyn ni’n cydnabod pa mor bwysig yw diwylliant byw sy’n arwain trwy ein gwerthoedd, sy’n amrywiol ac yn gynhwysol, sy’n gydweithredol ac sydd â ffocws ar les ein staff.

Rydyn ni’n chwilio am Bennaeth Pobl a Diwylliant blaengar, deinamig a phrofiadol i gynorthwyo’r Cyfarwyddwr Cyllid a Gwasanaethau Busnes i ddatblygu a chyflawni strategaeth pobl a menter datblygu sefydliadol tymor hir sy’n hybu amcanion strategol a gweledigaeth CCC. Mae’r rôl yma’n greiddiol wrth lywio a meithrin diwylliant ein cwmni, gan sicrhau cysondeb â’n nodau strategol, a meithrin amgylchedd gwaith sy’n gadarnhaol, yn gynhwysol ac yn perfformio i safonau uchel. Bydd gan yr ymgeisydd delfrydol brofiad helaeth o ddatblygu sefydliadol a gyrru newid diwylliannol.

### Prif gyfrifoldebau:

Arweinyddiaeth a Strategaeth:

* Hybu manteision diwylliant cadarn sy’n seiliedig ar werthoedd gan weithredu fel esiampl a hyfforddwr i’r tîm AD a’r sefydliad ehangach. Cyfrannu’n ymarferol at adeiladu a chynnal amgylchedd sy’n meithrin ymddiriedaeth, ymgysylltiad ac ymroddiad ein gweithwyr.
* Datblygu a gweithredu strategaethau a mentrau sy’n seiliedig ar bobl sy’n gyson â’r strategaeth busnes gyffredinol, a monitro ac adrodd ar weithrediad a chyflawniad y rhain.
* Cymryd cyfrifoldeb dros gynlluniau blynyddol a chymeradwyo cyllidebau’r swyddogaeth AD.
* Cynorthwyo’r Cyfarwyddwr Cyllid a Gwasanaethau Busnes ar holl Bwyllgorau perthnasol y Cyngor (y Pwyllgor AD a Chydnabyddiaeth Ariannol).
* Darparu canllawiau a chyngor ar gyfer y TAG ar faterion AD, llesiant a datblygiad sefydliadol.
* Cynrychioli Cyngor y Celfyddydau yng nghyfarfodydd Grŵp Sector Datganoledig Llywodraeth Cymru a chyfarfodydd Penaethiaid AD y Cyrff a Noddir gan Lywodraeth Cymru, a chyfrannu at eu trafodaethau.
* Meithrin a chynnal perthnasau ag aelodau o Grŵp Sector Datganoledig Llywodraeth Cymru a Grŵp Penaethiaid AD y Cyrff a Noddir gan Lywodraeth Cymru, gan gydgysylltu a chynghori ar faterion sy’n ymwneud ag AD.

Datblygiad Sefydliadol a Newid Diwylliannol:

* Arwain ar greu dull o weithredu sy’n seiliedig ar werthoedd ar gyfer ein strategaeth pobl, gan gynnwys sefydlu fframweithiau ymddygiad cyson, a sefydlu’r rhain o fewn y sefydliad mewn ffordd sy’n meithrin newid cadarnhaol a chysylltiad â/gan staff.
* Hyrwyddo syniadau a chysyniadau arloesol sy’n cynnal ein huchelgais o greu diwylliant agored, tryloyw a chydweithredol sy’n darparu cyngor, hyfforddiant ac offer i gynnal perthnasau gweithio cynhyrchiol ac effeithiol.
* Arwain ar lesiant gweithwyr, gan ddatblygu a gweithredu strategaethau sy’n creu amgylchedd gwaith cadarnhaol a chefnogol, a hybu diwylliant sy’n gwerthfawrogi iechyd a lles gweithwyr.
* Hyrwyddo manteision ac ymrwymiadau i Gydraddoldeb, Amrywiaeth a Chynhwysiant (EDI) fel rhan annatod o’n diwylliant a’n strategaeth pobl.
* Cyflawni asesiadau rheolaidd o anghenion y sefydliad, a datblygu strategaethau i fynd i’r afael â bylchau yn hynny o beth.
* Hwyluso mentrau i ddatblygu arweinwyr a chynllunio olyniaeth.
* Arwain ar y gwaith o greu diwylliant sy’n cynorthwyo dysg, datblygiad a thwf ar bob lefel o fewn y sefydliad.

Perthnasau a Llywodraethiant:

* Cymryd rhan yng nghyfarfodydd y Pwyllgor AD a Chydnabyddiaeth Ariannol
* Rheoli perthnasau â’r undeb a grwpiau staff eraill er mwyn datblygu a chynnal polisïau a gweithdrefnau sy’n meithrin perthnasau gwaith cadarnhaol ac agored sy’n seiliedig ar ymddiriedaeth rhwng staff a rheolwyr.
* Datblygu trefn adrodd, gan gynnwys DPA, sy’n darparu gwybodaeth ac argymhellion amserol a defnyddiol ar gyfer rheolwyr, y TAG a’r Cyngor er mwyn hwyluso penderfyniadau AD gwybodus sy’n seiliedig ar AD.
* Codi proffil Cyngor Celfyddydau Cymru trwy fynychu digwyddiadau perthnasol a chyfleoedd i rwydweithio.
* Helpu i gyflawni a sicrhau llwyddiant ein themâu trawsbynciol (Cyfiawnder yr Hinsawdd, y Gymraeg ac Amrywiaeth ac Ymgysylltiad) trwy arwain ar unrhyw agweddau o’r amcanion hyn sy’n ymwneud â phobl.
* Cydweithio’n agos â phenaethiaid eraill o fewn y sefydliad i greu diwylliant a dull cydweithredol o arwain.
* Cydweithio â’r Pennaeth Cyfathrebu er mwyn sicrhau bod ein cysylltiadau mewnol yn bodloni anghenion y sefydliad ac yn cynorthwyo staff i gyflawni eu deilliannau.
* Cynnal gwybodaeth gyfredol am arferion da o ran AD a’r gyfraith cyflogaeth er mwyn sicrhau bod polisïau a gweithdrefnau Cyngor Celfyddydau Cymru’n cydymffurfio â nhw.
* Ymgysylltu’n weithredol â’n proses rheoli risg o ran unrhyw risgiau sy’n ymwneud â chyflogaeth a staff.
* Goruchwylio cysylltiadau â staff, gan sicrhau dull teg a chyson o weithredu o ran polisïau a gweithdrefnau.

Rheoli Perfformiad

* Cynnal cyfrifoldeb cyffredinol dros ein proses rheoli perfformiad sy’n sicrhau cysylltiad clir rhwng amcanion y sefydliad a rhai unigolion, yn hybu diwylliant o ddysgu a datblygu, a dulliau cydweithredol o weithredu lle nad yw pobl yn gweithio fesul carafanau ar wahân.
* Datblygu a gweithredu mentrau datblygu a llesiant sefydliad-eang.

Arwain Tîm:

* Arwain a mentora tîm o ddau weithiwr AD proffesiynol, gan ddarparu cyfleoedd sy’n cynnig arweiniad, cefnogaeth a datblygiad proffesiynol iddynt.
* Meithrin amgylchedd tîm sy’n gydweithredol ac yn perfformio i safonau uchel.
* Arwain trwy esiampl, gan sicrhau bod y tîm yn wybodus ynghylch datblygiadau allweddol, tueddiadau ac arferion gorau ar draws pob agwedd ar AD.

Cydymffurfiaeth gorfforaethol - dilyn y polisïau sy’n amddiffyn Cyngor y Celfyddydau a’i staff rhag datguddiad posibl i risgiau a digwyddiadau adroddadwy. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seiberddiogelwch/defnyddio TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Mae pob aelod o staff felly’n gennad i’r cwmni ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, y profiad a’r nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

|  |  |  |
| --- | --- | --- |
|  | **Hanfodol** | **Dymunol** |
| **Cymwysterau** | * CIPD Lefel 5 neu gymhwyster perthnasol cyfatebol
 | * CIPD Lefel 7 neu Gymhwyster Cyfatebol
* Ardystiad Datblygu Sefydliadol neu gymhwyster perthnasol tebyg
 |
| **Gwybodaetb** | * Dealltwriaeth arbenigol am y gyfraith gyflogaeth ac arferion da cyfredol ym maes AD
* Dealltwriaeth drylwyr am faterion Cydraddoldeb, Amrywiaeth a Chynhwysiant a phwysigrwydd y rhain
 |  |
| **Sgiliau a Nodweddion** | * Y gallu i feddwl yn strategol a gweithredu’n dactegol
* Sgiliau arwain ac eiriolaeth rhagorol
* Sgiliau rhyngbersonol a chyfathrebu rhagorol wrth siarad ac wrth ysgrifennu. Y gallu i feithrin a chynnal perthnasau, yn fewnol ac yn allanol
* Meddwl creadigol, rhesymegol a strategol wrth ddatblygu a chyflawni deilliannau dymunol
* Sgiliau cryf wrth negodi a datrys anghydfodau.
* Deallusrwydd emosiynol a sensitifrwydd diwylliannol.
* Y gallu i feithrin a chynnal perthnasau cryf ar bob lefel o fewn y sefydliad
* Hyfedredd wrth ddefnyddio Systemau Gwybodaeth AD.
 |  |
| **Profiad** | * Profiad helaeth mewn rôl arwain
* Profiad o ddatblygu sefydliadol a rheoli newid
* Profiad o roi systemau gwybodaeth AD ar waith
* Profiad o ddatblygu, gweithredu a monitro polisi
* Profiad o roi mentrau llesiant ar waith yn y gweithle
 | * Profiad o weithio mewn amgylchedd undebol a rheoli perthnasau â llafurlu
* Profiad o lunio Strategaeth Dysgu a Datblygu a Phobl
 |
| **Y Gymraeg** | * Ymrwymiad i ddysgu a siarad Cymraeg i safon y gallwch ei ddefnyddio ym musnes y Cyngor. (Byddwn ni’n darparu cyfle i fynychu gwersi, hyfforddiant a chymorth personol Cymraeg.)
 | * Rhugl yn y Gymraeg (ysgrifenedig a llafar)
 |